Opel Astra
Opel Astra on Opeli toodetav kompaktauto, mida toodetakse luukpära, universaal- ja sedaankerega, samuti on tehtud kupee- ja kabriolettversioone. Esimene Astra läks tootmisse 1991. aastal Opel Kadeti järglasena. Astra mudeli nimi pärineb Suurbritanniast, kus Opel Kadetti müüdi Vauxhall Astra nime all. Viimaseks Opel Kadeti põlvkonnaks jäi Opel Kadett E ning seetõttu on ka esimese põlvkonna Astra tähiseks Astra F.